(95)
 Един производител износител в Тайланд поиска освобождаване от евентуалните мерки с разширен обхват в съответствие с член 13, параграф 4 от основния регламент и предостави отговор на въпросника.
 (96)
 Както е посочено по-горе обаче, по време на разследването се потвърди, че този производител е заобиколил въведените мерки. Поради това се стигна до заключението, че искането трябва да бъде отхвърлено.
 4. МЕРКИ
 (97)
 Въз основа на горните констатации Комисията стигна до заключението, че антидъмпинговото мито, наложено върху вноса на джъмбо ролки с произход от КНР, се заобикаля чрез вноса на продукта, предмет на разследването, изпращан от Тайланд. Тъй като износът на оказалото съдействие дружество съставлява над 95 % от общия внос на продукта, предмет на разследването, а друг производител износител не е оказал съдействие, това заключение се отнася за цялата страна.
 (98)
 Поради това в съответствие с член 13, параграф 1 от основния регламент обхватът на действащите антидъмпингови мерки следва да бъде разширен, така че да се включи вносът на продукта, предмет на разследването.
 (99)
 В съответствие с член 13, параграф 1, втора алинея от основния регламент мярката, чийто обхват трябва да бъде разширен, следва да бъде мярката, установена в член 1, параграф 2 от Регламент за изпълнение (ЕС) 2015/2384 на Комисията за „всички останали дружества“ и чийто обхват преди това беше разширен с член 1 от Регламент за изпълнение (ЕС) 2017/271, а именно окончателно антидъмпингово мито в размер на 30 %, приложимо към нетната цена франко границата на Съюза преди обмитяване.
 (100)
 В съответствие с член 13, параграф 3 от основния регламент, в който се предвижда мерките с разширен обхват да се прилагат спрямо вноса, който влиза на територията на Съюза при регистрационен режим, въведен с регламента за започване на разследването, следва да се събират мита върху регистрирания внос на продукта, предмет на разследването.
 (101)
 Както е обяснено в съображение 39 по-горе, при предишното разследване за заобикаляне на мерките беше установен механизъм специфична употреба, който имаше за цел да предостави на истинските вносители на алуминиево конвертиращо се фолио възможност да поискат освобождаване от заплащане на антидъмпинговите мита. TPL, несвързан вносител на алуминиево конвертиращо се фолио, заяви, че изискването в настоящото разследване истинските вносители на алуминиево конвертиращо се фолио да спазват режима специфична употреба би довело до несправедливо санкциониране на вносителите на продукт, който не попада в обхвата на разследването. Във връзка с това TPL посочи неотдавнашното въвеждане на специфични кодове по ТАРИК за конвертиращо се фолио, които са създадени след предишното разследване за заобикаляне на мерките.
 (102)
 Решението обаче дали да се въведе режим специфична употреба за вноса на джъмбо ролки от Тайланд не попада в обхвата на настоящото разследване. Целта на настоящото разследване за заобикаляне на мерките е да се определи дали да се разшири обхватът на действащите мерки върху вноса на сходния продукт от Тайланд. Разследването не може да промени нито степента, нито формата на мерките и следователно не може да промени съществуването на режима специфична употреба.
 (103)
 Във всеки случай възможността за разграничаване между конвертиращо се фолио и фолио за домакински цели към момента все още